ihmiset ovat sotajalalla. Valtakunnan levottomuudet eivät juuri hetkauta vetehiseksi muuttunutta tyttöä Nixiä, mutta yhtäkkiä hänen uusi kotinsa, Kylmämeri, ei enää olekaan turvallinen. Meren matalikoilta vyöryy hirmuisia olentoja - puoliksi hirviöitä, puoliksi vedenhevosia - jotka levittävät pelkoa ja kauhua. Huhujen mukaan hyökkäyksen takana ovat kentaurit. Nixi on innoissaan: onko kentaureilla hallussaan synkkää taikuutta? Hän toivoo vain yhtä asiaa - että voisi muuttua takaisin ihmiseksi. Ja sen takia hän on valmis jopa pettämään pelastajansa. Cavallonin kronikat on neliosainen vauhdikas eläinfantasiasarja, jonka takana on Soturikissojen tuotantoyhtiö Working Partners. Merten kirous on sarjan toinen osa.

Jugi ja Majakkasaaren aave / Jukka-Pekka Palviainen (373459), lukija Valtteri Lehtinen, kesto 2 h 23 min Tosi-tv:n ja kummitusjahdin täyteinen seikkailukirja pursuaa yllättäviä käänteitä ja riemastuttavaa sanailua. Alakouluikäisille suunnatun kirjasarjan avaus esittelee Jugin ja hänen nokkelan siskonsa Irrin. Jugi on muuttamassa vanhempiensa ja pikkusiskonsa Irrin kanssa Majakkasaarella sijaitsevaan ränsistyneeseen hotelliin, jota remontoidaan television Murjusta palatsiksi -ohjelmassa. Jo kuvausryhmän tapaaminen saa yllätyksiä aikaan, mutta tutustumiskäynti muuttuu yhä kummallisemmaksi, kun tarinat Majakkasaaren aaveesta alkavat tuntua todelta. Remontin ja kuvausten keskellä Jugi ja Irri tutustuvat saaren erikoisiin asukkaisiin. Näkikö Kalervo Kalervo oikeasti kummituksen? Miksi lähes satavuotias Konsta valvoo kaiket yöt? Pian lapset huomaavat olevansa itsekin mukana aavejahdissa.

Tyrannin hauta / Rick Riordan (372367), lukija Jan-Christian Söderholm, kesto 15 h 12 min Teinipojaksi muuttunut Apollon kohtaa viimeisen keisarin. Koukuttavaa seikkailua Percy Jackson -faneille. Apollon ja hänen ystävänsä ovat kärsineet kovia menetyksiä, mutta Rooman keisareiden paha triumviraatti on yhä vahingoittumaton. Juppiterin leirissä San Franciscossa puolijumalat vahvistavat rivejään epätoivoiseen taisteluun. Ainoa, joka voi auttaa heitä selviämään hyökkäyksestä, on Apollon. Valitettavasti pelastus on kätketty erään Rooman entisen hallitsijan unohdettuun hautaan - keisarin, joka on pahempi kuin yksikään Apollonin aiemmin kohtaamista.

Nuoren luonnontutkijan päiväkirja / Dara McAnulty (373004), lukija Paavo Kääriäinen, kesto 7 h 27 min Kansainvälinen menestysteos rakkaudesta luontoon ja taistelusta sen pelastamiseksi.15-vuotiaan Daran puhuttelevat päiväkirjamerkinnät vievät Pohjois-Irlannin kuvankauniisiin maisemiin. Kirja kattaa yhden vuodenkierron keväästä kesään, syksystä talveen, kotona ja koulussa, luonnossa ja hänen sisimmässään. Teos tarkastelee maailmaa vivahteikkaasti autistisen teinipojan näkökulmasta: tarkkanäköinen luontoaktivisti kuvailee kohtaamisia niin mustarastaiden, sammakoiden, voikukkien kuin jänistenkin kanssa, aina kunnioituksen vallassa ja hämmästellen. Hänen sanansa maalaavat myös lämminhenkisen kuvan tiiviistä perheyksiköstä, joka luovii tietään ihmeellisessä maailmassa.

Tuho ja roihu / Leigh Bardugo, kirjoittaja. (373480), lukija Anna-Riikka Rajanen, kesto 12 h 23 min Sotilas, auringonkutsuja, pyhimys. Ravkan valtakunnan kohtalo lepää taistelun näännyttämän auringonkutsujan, häväistyn jäljittäjän ja pelkistä rippeistä kootun armeijan varassa. Pimeyttä ympärilleen levittävä Varjo on kaapannut Ravkan hallintaansa. Alina toipuu taistelusta häntä pyhimyksenä pitävän joukon suojeluksessa, mutta pyhiinvaeltajia johtava Apparat herättää Alinassa epäluottamusta. Voidakseen syöstä Varjon vallasta Alinan on päästävä etsimään kauan sitten kadonnutta tulilintua ja saatava avukseen